Bolesť po operácii mandli
Dobrý deň, aktualne som tyzden po opeacii mandli. Flector prášok mam kombinovať s liekmi na bolesť. Užívala som panadol ultra rapid šumivé tablety, ale začalo mi to menej účinkovať. Viete mi prosím poradiť nejakú alternatívu? Prípadne nech sú to klasické tabletky ktoré si môžem rozdrvit. ďakujem
Dobrý deň.
Ďakujeme za Vašu otázku.
Liek Flector obsahuje liečivo diklofenak, ktorý patrí do skupiny liekov označovaných ako nesteroidové protizápalové liečivá (NSAID). Liek sa používa na úľavu od bolesti, a súčasne zmierňuje prejavy zápalu a znižuje horúčku. Počas podávania lieku Flector sa neodporúča kombinácia s liečivami zo skupiny nesteroidových antiflogistík (ibuoprofén, kyselina acetylsalicylová, diklofenak, naproxen), kde je možné zvýšenie nežiaducich účinkov oboch liečiv, ako napríklad zvýšené riziko gastrointestinálnych vredov a krvácania.
Vhodnejšou voľbou môže byť liek
Valetol
, ktorý obsahuje propyfenazón, paracetamol a kofeín. Krátkodobé súčasné užívanie je možné, pričom je potrebné zachovávať medzi uvedenými liekmi časový rozostup 4 až 6 hodín.
Prajem pekný zvyšopk dňa.
S pozdravom
Mgr. Barbora Bičanovská